***Podrobný všeobecne zrozumiteľný popis systému nakladania s komunálnymi odpadmi vrátane triedeného zberu***

***v obci Hostice.***

[§ 81 ods. 7 písm. h) zákona č. 79/2015 Z. z. o odpadoch a o zmene a doplnení niektorých zákonov

v znení neskorších predpisov]

**Nakladanie so zmesovým komunálnym odpadom.**

Na zber zmesového komunálneho odpadu sú v rámci celého územia obce pre potreby jednotlivých domácností určené čierne plastové zberné nádoby o objeme 120 l alebo kovové nádoby o objeme 110 l.

Domácnosť s počtom členov do 5 má v miestnom poplatku zahrnutý vývoz 1 nádoby o objeme 120 l (resp. 110 l); domácnosť s počtom členov 6 a viac má v miestnom poplatku zahrnutý vývoz 2 nádob o objeme 120 l (resp. 110 l).

Náklady na zbernú nádobu na zmesový komunálny odpad nie sú zahrnuté v miestnom poplatku. Občania si môžu zbernú nádobu zakúpiť na Obecnom úrade v Hosticiach.

**Nakladanie s drobnými stavebnými odpadmi.**

Obec nemá zavedený množstvový zber drobných stavebných odpadov.Pôvodca drobných stavebných odpadov ich môže odovzdať na miestach, ktoré obec určí a vopred oznámi v miestnom rozhlase, na webovom sídle obce a na úradnej tabuli. Zber a prepravu tohto odpadu obec zabezpečuje dvakrát do roka – v jarnom a jesennom období.

**Nakladanie s biologicky rozložiteľným komunálnym odpadom zo záhrad a parkov, vrátane odpadu z cintorínov.**

Pôvodca biologicky rozložiteľných komunálnych odpadov ich môže odovzdať na mieste a v termíne, ktoré obec určí a vopred oznámi spôsobom v obci obvyklým v rámci kampaňového sezónneho zberu zabezpečovaného obcou dvakrát do roka – na jar a na jeseň. Odovzdanie tohto odpadu je bezplatné. Táto povinnosť sa týka odpadu zo záhrad a netýka sa biologicky rozložiteľného kuchynského odpadu.

**Je zakázané ukladať predmetný odpad na verejných priestranstvách – uloženie alebo ponechanie odpadu na inom miesto ako na mieste na to určenom je v zmysle zákona priestupkom.**

**!!! Prečo triediť komunálny odpad !!!**

**Náklady na triedený zber obce neuhrádzajú.**

**OKREM ŠETRENIA ŽIVOTNÉHO PROSTREDIA –**

**dôsledným triedením svojho odpadu prispieva každý obyvateľ obce k znižovaniu**

**množstva toho komunálneho odpadu, ktorý sa musí vyvážať na skládku a za čo**

**musí obec platiť. Tým každý prispieva k šetreniu spoločných finančných**

**prostriedkov, ktoré môžu byť v obci využité na iné verejnoprospešné účely.**

**Spôsob a podmienky triedeného zberu komunálnych odpadov**

*Elektroodpady z domácností*

Obyvatelia môžu elektroodpad bezplatne odovzdať podľa ročného harmonogramu dohodnutého so zberovou spoločnosťou, ktorý je doručovaný do každej domácnosti.

Obyvatelia tiež môžu elektroodpad bezplatne odovzdať priamo distribútorom elektrozariadení prostredníctvom spätného zberu.

*Odpady z obalov a odpady z neobalových výrobkov zbieraných spolu s obalmi*

Na triedený zber **plastov**sa používajú žlté plastové vrecia, ktoré zabezpečuje spoločnosť vykonávajúca zber a prepravu odpadov na území obce.

Na triedený zber **papiera** sa používajú modré plastové vrecia, ktoré zabezpečuje spoločnosť vykonávajúca zber a prepravu odpadov na území obce.

Na triedený zber **skla** sa používajú zelené plastové vrecia, ktoré zabezpečuje spoločnosť vykonávajúca zber a prepravu odpadov na území obce.

Na triedený zber **kovov a viacvrstvových kombinovaných materiálov** sa používa spoločné červené plastové vrece, ktoré zabezpečuje spoločnosť vykonávajúca zber a prepravu odpadov na území obce.

**ČO KAM PATRÍ**

***Do žltého vreca na plasty patrí:***

PET fľaše od nápojov (ich objem je potrebné znížiť stlačením), iné plastové fľaše od nápojov, kečupu, horčice a pod., čisté plastové tégliky napr. od jogurtu bez hliníkového viečka, vypláchnuté fľaše od jedlých olejov, plastové tašky, vrecká, fólie, polystyrén, obaly od čistiacich prostriedkov a kozmetiky, plastové hračky a nábytok (záhradné stoly a stoličky).

***Nepatrí tam:***

mastné obaly so zvyškami potravín, novodurové rúrky, obaly od nebezpečných látok, ako napr. motorových olejov, chemikálií, farieb, podlahové krytiny, guma, molitan. kovové obaly obsahujúce zvyšky nebezpečných látok napr., farby, lepidlá ropné látky, kovové obaly kombinované s iným materiálom, napr. obaly z krémov a pást, mäkké vrecúška napr. od kávy, orieškov, instantných polievok.

***Do modrého vreca na papier patrí:***

noviny, časopisy, knihy bez väzbových obalov, kancelársky papier, reklamné letáky, stlačené škatule, kartóny, papierové obaly, papierové vrecúška, papierová lepenka.

***Nepatrí tam:***

mokrý, mastný alebo znečistený papier, asfaltový a dechtovaný papier, použité plienky a hygienické potreby, obaly z kombinovaných materiálov napr. viacvrstvové obaly – tetrapaky, kopírovací a samoprepisovací papier.

***Do zeleného vreca na sklo patrí:***

nevratné fľaše z alkoholických alebo nealkoholických nápojov, poháre, tabuľové sklo z okien a dverí, sklenené črepy, rôzne sklenené obaly potravín.

***Nepatrí tam:***

porcelán, keramika, autosklo, zrkadlá, veľmi znečistené fľaše a sklenené obaly, žiarovky a žiarivky, sklo kombinované s iným materiálom (drôtené sklo).

***Do červeného vreca na kovy patrí:***

Kovové obaly, konzervy, drobné kovové výrobky a súčiastky, neznečistený alobal, nápojové plechovky, hliníkové viečka z téglikov napr. od jogurtov.

Nápojové kartóny zložené zo spojených vrstiev papiera, plastovej fólia a hliníkovej fólie (TetraPak, PurePak).

***Nepatrí tam:***

kovové obaly obsahujúce zvyšky nebezpečných látok napr., farby, lepidlá ropné látky, kovové obaly kombinované s iným materiálom, napr. obaly z krémov a pást, mäkké vrecúška napr. od kávy, orieškov, instantných polievok.

*Použité prenosné batérie a akumulátory a automobilové batérie a akumulátory*

Obyvatelia môžu tento odpad bezplatne odovzdať spolu s komunálnym odpadom s obsahom škodlivín podľa ročného harmonogramu dohodnutého so zberovou spoločnosťou, ktorý je doručovaný do každej domácnosti.

Obyvatelia tiež môžu použité batérie a akumulátory bezplatne odovzdať priamo distribútorom prostredníctvom spätného zberu.

*Odpad z domácností s obsahom škodlivých látok*

*vrátane veterinárnych liekov a humánnych liekov nespotrebovaných fyzickými osobami*

*a zdravotníckych pomôcok*

Zber týchto odpadov je zabezpečovaný dvakrát ročne podľa harmonogramu dohodnutého s oprávnenou organizáciou, ktorý je doručovaný do každej domácnosti. Tento odpad možno odovzdať v deň jeho odvozu a to priamo do zberného vozidla pristaveného na dohodnutom mieste.

Nespotrebované veterinárne a humánne lieky a zdravotnícke pomôcky môžu obyvatelia tiež bezplatne odovzdať vo verejných lekárňach, ktoré sú povinné ich zhromažďovať.

*Jedlé oleje a tuky*

Obyvatelia môžu tento odpad bezplatne odovzdať v rámci triedeného zberu komunálneho odpadu s obsahom škodlivín.Tento odpad možno odovzdať v deň jeho odvozu a to priamo do zberného vozidla pristaveného na dohodnutom mieste. Jedlé oleje a tuky sa odovzdávajú v plastových fľašiach s funkčným uzáverom, ktoré si obyvatelia zabezpečujú sami.

**Spôsob zberu objemného odpadu.**

Pôvodca tohto odpadu ho môže odovzdať na miestach, ktoré obec určí a vopred oznámi v miestnom rozhlase, na webovom sídle obce a na úradnej tabuli. Zber a prepravu tohto odpadu obec zabezpečuje dvakrát do roka – v jarnom a jesennom období.

**Objemný odpad je zakázané ukladať na verejné priestranstvá obce.**

**Spätný zber odpadových pneumatík.**

Obec nezabezpečuje zber odpadových pneumatík.Obyvatelia obce, ako koneční používatelia,sú povinní pneumatiku po tom, ako sa stala odpadovou pneumatikou, odovzdať len distribútorovi pneumatík.

**Na miestach, ktoré obec určí na ukladanie drobných stavebných odpadov, biologicky rozložiteľného odpadu zo záhrad a objemného odpadu je pod hrozbou pokuty zakázané ukladať akýkoľvek iný odpad.**

**Tento popis vychádza zoVšeobecne záväzného nariadenia č. 3/2020o nakladaní s komunálnymi odpadmi a s drobnými stavebnými odpadmi na území Obce Hostice**.

**Opatrenia zavedené na podporu predchádzania vzniku odpadu**

1. Podpora domáceho a komunitného kompostovania ako spôsobu predchádzania vzniku biologicky rozložiteľného odpadu:

* vzdelávaním verejnosti (informovanie formou letákov, kurzov, prednášok o výhodách a prínosoch domáceho kompostovania, o správnych postupoch pri kompostovaní, o správnom využívaní kompostu),
* pomocou pri budovaní kompostovacieho zásobníka (darovanie, prenájom, čiastočné financovanie, kurzy výstavby...),
* drvením biologických odpadov (poskytovaním menšieho drviča, drviacimi dňami,finančnou podporou pri kúpe drviča...)
* ekonomickou motiváciou (úľava na miestnom poplatku za odpad, množstvový zber).

1. Podpora mulčovania trávy:

* informovanie obyvateľov o výhodách mulčovania trávy,
* zakúpenie mulčovacej kosačky, ktorá je následne požičiavaná záujemcom,
* poskytovanie služby kosenia mulčovacou kosačkou,
* kosenie verejných priestranstiev mulčovacou kosačkou,
* ekonomická motivácia (úľavy na poplatkoch pre ľudí, ktorí si mulčujú trávu na svojom pozemku).

1. Kampaň „Nevhadzujte reklamu“:

* informovanie domácností o dôsledkoch prijímania reklamných materiálov,
* ponúkanie nálepky „Nevhadzujte reklamy“, ktorú si môžu ľudia nalepiť na svoju poštovú schránku,
* pomoc ľuďom s vybavovaním sťažností na vhadzovanie reklám do označených schránok,
* rokovania s distribútormi o podmienkach vhadzovania reklamných materiálov na území obce.

1. Podpora zberu textilu na charitatívne účely:

* informovane ľudí o možnostiach ako môžu darovať svoj nepotrebný textil ďalším, ktorí ho potrebujú,
* organizovanie kampaňových zberov textilu na charitatívne účely,
* zabezpečenie kontajnerov na zber textilu
* organizovanie výmenných/predajných búrz pre obyvateľov.

1. Organizovanie búrz s nepotrebnými vecami:

* informovanie ľudí o odovzdaní funkčných nepotrebných vecí v rámci usporadúvanýchbúrz,
* organizovanie/podpora búrz s nepotrebnými vecami,
* ponúkanie nepotrebných vecí sociálne slabším ľuďom.

*Opatrenia zavedené na podporu predchádzania vzniku odpadu tu musia byť uvedené od 1.1.2021.*

*Vyššie uvedené opatrenia berte ako príklad rôznych opatrení, ktoré prichádzajú do úvahy. Treba si z nich dačo vybrať, čo by ste pre začiatok vedeli v obci realizovať. Špeciálne kontajnery na textil, odevy a obuv dáva bezplatne do obcí firma HUMANA Slovensko – na nete nájdete ich kontaktný formulár. V súvislosti s povinnosťou obce zabezpečiť podľa potreby, najmenej jedenkrát do roka, informačnú kampaň zameranú na zvýšenie triedeného zberu biologicky rozložiteľných komunálnych odpadov a tiež vzhľadom na to, že si uplatňujete výnimku nezabezpečovať zber kuchynského odpadu, lebo preukážete, že 100 % domácností kompostuje svoj bioodpad, by som odporúčal riešiť v prvom rade podporu domáceho kompostovania – propagačné materiály sú dostupné na nete, veľa ich majú Priatelia Zeme SPZ, ktorí poskytujú obciam aj osobnú pomoc pri vzdelávaní obyvateľov.*